<classify> FARAJA MASINDE-DAR ES SALAAM WAKILI wa kujitegemea,Bashir Yakub, ambaye amechapisha barua ya wazi mtandaoni aliyoiita, mashtakakwa kampuni nne za simu, akipinga kuisha kwa muda wa vifurushi vya muda wamaongezi na bando vinavyowekwa kwenye simu ameliambia gazeti hili kuwa mapambanobado ni makubwa katika kufanikisha azma yake hiyo. Akizungumza naMTANZANIA Jumamosi jana Dar es Salaam, Yakub, alisema ameamua kufanya hivyobaada ya kudai kuona haki za Watanzania kwenye nyanja ya mawasilianozinasiginwa bila kujua. Katika andiko lakehilo lenye hoja tano alisema kuwa anataka kuzishtaki kampuni hizo za mawasiliano ya simu za mkononi kwakuwanyanganya wateja kitu ambacho wamekilipia. Alisema tayariameziandikia barua kampuni nne za mawasiliano ambazo ni, Tigo, Airtel, Vodacomna Halotel akizitaka kufanya mabadiliko juu ya utaratibu huo wa kuisha kwavifurushi na kwamba anangoja majibu ndani ya simu 30 vinginevyo atakwendamahakamani. Sheria inavyotaka,inaelekeza kuziandikia kampuni husika, na kuwapa siku 30, huku ukitaka kufanyikakwa mabadiliko juu ya jambo husika, na iwapo muda huo utapita bila mafanikio,basi lazima uende ngazi husika. Licha ya kwamba ninawiki moja tangu nimeandika, lakini bado sioni mwanga kwa kampuni hizo kufanyahivyo kwa kuwa eneo hilo ndilo linalotumiwa kuvuna fedha kwa wateja, hivyo mudahuo ukipita bila mafanikio nitaenda ngazi nyingine ambayo ni kamati za TCRA,japo ikumbukwe kuwa kitendo cha kuanza kuandika barua kwa kampuni husika tayariunakuwa umeanza mchakato wa kesi, alisema. Alifafanua kuwa nchinyingi tayari zimeachana na mfumo huo badala yake mteja ana haki ya kutumiakifurushi chake hadi pale kitakapoisha bila kusitishwa na kampuni. Hizi ni haki ambazowananchi wa nchi nyingi wameanza kuzipata kwa muda mrefu, mfano Afrika Kusinikupitia mamlaka yao ya mawasiliano walitunga kanuni ya kuhakikisha kuwavifurushi haviishi muda wake hadi pale mtu atakapotumia huduma yake na kuisha,jambo ambalo liliungwa mkono na Ghana kupitia mamlaka yao ya mawasiliano. Lakini pia Kenya naobaada ya kuona hivyo waliiga, lakini baada ya mamlaka yao ya mawasilianokukataa, raia wakaenda mahakamani hadi sasa kesi hiyo ipo mahakamani, lakinihapa kwetu tumesubiri muda mrefu kuona labda Baraza la Ushauri la WatumiajiHuduma za Mawasiliano TCRA-CCC labda na sisi tutakuja na kitu kama hiki bilamafanikio, hivyo nikaona njia rahisi na bora ya kuweza kuwasukuma watu hawakwenda kwenye vyombo vya sheria ambako ndiko haki iliko. Nimebaini kuwawatanzania wengi walikuwa wamechoka lakini hawakuwa na sehemu ya kusemea...naaminitutapata ushindi, nimejiandaa kwa muda mrefu kwani najua vita haitakuwanyepesi, alisema Yakub. Mambo yanayombwa Katika mashitaka yakewakili huyo anaomba mambo matano lakwanza, vifurushi vyote havipaswi kuisha muda, kitu pekee ambacho kinapaswakumaliza kifurushi inatakiwa iwe ni mteja kuongea hadi dakika zako ziishe. Kwani, siyo hakikukata kifurushi cha mtu ambaye dakika zake za kuongea, za data, au Sms badozipo kwa kigezo cha kuisha muda wake wa siku, wiki au mwezi. Alisema mitandao hiyoinapaswa kuiga mfano kama ilivyo kwa Shirika la Umeme nchini Tanesco kwenyemanunuzi ya LUKU. Tanesco akishakuuziaumemeunits ukamlipa basi hatma ya units zako ni utumie mpaka umalize, hawezikuikata na kujirudishia kwasababu anajua alikuuzia bidhaa na wewe ukamlipa nahivyo una haki ya kutumia bidhaa yako mpaka umalize, hii ndiyo haki. Kinachofanywa na kampuniza simu ni sawa ununue mkate dukani na mwenye duka umlipe hela yake yote, halafumwenye duka huyohuyo akwambie kwamba usipokula mkate huo kufikia saa 12 zajioni au ndani wiki au mwezi nitakuja tena kuuchukua nyumbani kwako, na ajekweli auchukue iwe mali yake tena kwa mara ya pili, alisema. Mbali na hilo, mambomengine anayoyalalamikia ni haki ya kutochanganyiwa kifurushi na muda wakawaida wa maongezi bila ridhaa. Nitatoa mfano,unakuta mtu ameweka shilingi 1,000 kwenye simu ambapo anajiunga 500 na 500inabaki kama muda wa maongezi wa kawaida. Wakati anapokuwa akizungumza auakitumia data kupitia ule muda aliojiunga na ukaisha basi simu haikatiki baliinaunganisha moja kwa moja na ile 500 ya muda wa maongezi wa kawaida ambayoalikuwa hajajiunga, hii siyo sawa hata kidogo. Jambo la tatu ni hakiya kujua matumizi ya kifurushi, alisema malalamiko ya vifurushi vya watu kuliwaisivyo kawaida ni mengi mno. Mfano, unanunuadakika 20 unaongea 10 unaambiwa kifurushi kimeisha, unabaki kushangaa, nilazima waweke mfumo wenye kutoa taarifa sahihi na za wazi, ili kumwezeshamtumiaji kumonita matumizi ya kifurushi chake, alisema. Jambo lingine ni hakiya kuhamisha kifurushi, kwa kile alichosema kuwa kifurushi ni mali ya mtejahivyo anao uhuru wa kukihamisha. Lakini jambo la tano ni, haki ya kupewatahadhari kuhusu kifurushi au muda wa hewani unapokaribia kuisha, kuna kampuniwana huduma hii lakini wanaitoa kwa hiari sana na wengine wameacha kabisa, wengine wanatoa tahadhari muda unapoisha nasio unapokaribia., alisema. SHERIA Alisema mambo hayo kwaujumla wake ni kinyume na Katiba ya nchi Ibara ya 18c inayotaka uwepo wamawasiliano bila kuingiliwa. Lakini pia yanakiukakanuni za kielektroniki na mawasilano ya Posta kuhusu viwango vya Tozo GN. No222018 hasa Kanuni ya 4 1 na 2 inayotaka viwango vyote vya tozo za simukuwa vya haki na kadri. Yanakiuka Kanuni ya4 ya Kanuni za Kielektroniki na Mawasiliano ya Posta GN No.612018 kuhusukumlinda mlaji inayotaka mlaji kupewa taarifa kwa usahihi ya matumizi ya hudumamuda wote, yanakiuka Sheria ya Ushindani namba 82003 inayotaka mtoa hudumakutoa huduma kwa kuzingatia zaidi maslahi ya watu wa hali ya chini, na sherianyingine nyingi zimekiukwa, alisema Yakob. Kampuni za Simu Akizungumziasuala hilo, MenejaUhusiano wa Airtel Tanzania,Jackson Mbando alisema kuwa hana maoni. Sina comment kwa sasa, alisema Mbando kwakifupi na kisha akakata simu. Naye, Mkuu wa Kitengo cha Mawasilianowa Halotel, Mhina Semwenda, alisema kuwa anaomba atafutwe baadae ili awezekulizungumzia. Kwenyehilo hebu naomba unitafute baada ya dakika 30, alisema Semwenda, ambaye hatahivyo alipotafutwa baadaye simu yake ilikuwa ikiita tu bila kupokelewa. Kwaupande wake, Meneja Mahusiano wa kampuni ya VodacomTanzania, Alex Bitekeye, alisema kuwa atumiwe barua pepe akiahidi kuijibu janahiyo hiyo, ambayo hata hivyo haikujibiwa. TCRA, CCC Akizungumza kwasharti la kutotajwa jina gazetini, mmoja wa wafanyakazi wa Barazala Ushauri la Watumiaji wa Huduma za Mawasiliano, alisema kuwa ujumbe huo hatayeye ameuona na kwamba una hoja za msingi. Jambohilo ni kweli ni la msingi kwani, suala lolote linalohu maslahi ya watumiajihuwa tunalifikisha kwa wahusika ambao ni TCRA, hivyo wazo lake hilo ni zuri nalinapaswa kufanyiwa kazi, hivyo kazi yetu ni kuwasilisha mapendekezo kwa TCRAkwa lengo la kuwasaidia wananchi ambao ndiyo wanufaika. TCRA MTANZANIAJumamosi liliwasiliana na TCRAambao walilielekeza gazeti hili kuandika baruakwa Mkurugeni Mkuu wa Mamlaka hiyo, Mhandisi James Kilaba. Haki ya Mteja wa Mawasiliano Kwamujibu wa TCRA haki za Mteja wa Mawasiliano ni pamoja na kupata huduma bora, kupewa taarifa kuhusuhuduma au bidhaa, kutobaguliwa na kulalamika. Hakinyingine ni, kutatuliwa malalamiko yake, kuhakikishiwa usalama wa bidhaa auhuduma, kuwa na faragha na usiri katika matumizi yake, kuelimishwa, kupewataarifa kabla ya kusimamisha au kikatisha huduma pia kukata rufaa endapoharidhishwi na maamuzi.  <topic>: KITAIFA 